PIB Headquarters
কোভিড-১৯ সংক্রান্ত পিআইবি-র সংবাদ
নতুন দিল্লি, ২৪ ফেব্রুয়ারি, ২০২১
ভারতে সুস্পষ্টভাবে করোনায় আক্রান্তের সংখ্যা আজ ১.৪৬ লক্ষ; দৈনিক সুস্থতার সংখ্যা গত ২৪ ঘন্টায় আক্রান্তের তুলনায় বেশি। ভারতে কোভিড টিকাকরণ ১ কোটি ২১ লক্ষ ছাড়িয়েছে
ভারতে সুস্পষ্টভাবে করোনায় আক্রান্তের সংখ্যা আজ কমে দাঁড়িয়েছে ১ লক্ষ ৫০ হাজারের নিচে । আজ এই সংখ্যা ১ লক্ষ ৪৬ হাজার ৯০৭। দেশে মোট আক্রান্তের কেবল ১.৩৩ শতাংশই সুস্পষ্টভাবে করোনায় আক্রান্ত। গত ২৪ ঘন্টায় আক্রান্ত হয়েছেন ১৩,৭৪২ জন। অন্যদিকে, সুস্থ হয়েছেন ১৪,০৩৭ জন। মহারাষ্ট্রে গত ২৪ ঘন্টায় ২৯৮ জন সুস্পষ্টভাবে করোনায় আক্রান্ত হয়েছেন। অন্যদিকে, কেরালায় ৮০৩ জন করোনা মুক্ত হয়েছেন। গত এক সপ্তাহে ১২টি রাজ্যে দৈনিক একশো জনের বেশি নতুন করে আক্রান্ত হয়েছেন। এদিকে, আজ সকাল ৭টা পর্যন্ত ১ কোটি ২১ লক্ষ ৬৫ হাজার ৫৯৮ জন সুফলভোগীর টিকাকরণ হয়েছে। এরমধ্যে ৬৪ লক্ষ ৯৮ হাজারের বেশি স্বাস্থ্যকর্মী প্রথম ডোজ, ১৩ লক্ষ ৯৮ হাজারের বেশি স্বাস্থ্যকর্মী দ্বিতীয় ডোজ এবং করোনার বিরুদ্ধে লড়াইয়ে অগ্রভাবে থাকা ৪২ লক্ষ ৬৮ হাজারের বেশি কর্মীকে টিকার প্রথম ডোজ দেওয়া হয়েছে। উল্লেখ করা যেতে পারে, টিকার প্রথম ডোজ নেওয়ার ২৮ দিন পর দ্বিতীয় ডোজ নেওয়া যায়। দেশে গত ২৪ ঘন্টায় ১০৪ জনের করোনায় মৃত্যু হয়েছে। অন্যদিকে, ১৯টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর কোন খবর নেই।
বিস্তারিত জানার জন্য এই লিঙ্কে ক্লিক করুন –
যে রাজ্য ও কেন্দ্রশাসিত অঞ্চলগুলিতে সম্প্রতি আক্রান্তের ঘটনা ঘটেছে, কেন্দ্র সেখানে মাল্টি-ডিসিপ্লিনারি উচ্চস্তরীয় দল পাঠিয়েছে; স্বাস্থ্য সচিব
কোভিড-১৯-এ আক্রান্তের ঘটনা বৃদ্ধি পাওয়ায় ৭টি রাজ্য ও কেন্দ্রশাসিত অঞ্চলকে চিঠি লিখে প্রয়োজনীয় ব্যবস্থা গ্রহণের পরামর্শ দিয়েছেন
কেন্দ্র ৭টি রাজ্য ও কেন্দ্রশাসিত অঞ্চলে যেখানে সম্প্রতি কয়েকদিনে করোনায় আক্রান্তের সংখ্যা বেড়েছে সেখানে উচ্চস্তরীয় মাল্টি-ডিসিপ্লিনারি দল পাঠিয়েছে। পশ্চিমবঙ্গ সহ এই রাজ্যগুলির মধ্যে রয়েছে মহারাষ্ট্র, কেরালা, ছত্তিশগড়, মধ্যপ্রদেশ, গুজরাট, পাঞ্জাব, কর্ণাটক ও তামিলনাড়ু। কেন্দ্রশাসিত জম্মু ও কাশ্মীরেও কোভিড-১৯ সংক্রমণ মোকাবিলায় জনস্বাস্থ্য ক্ষেত্রে সাহায্যের জন্য বিশেষজ্ঞ দল পাঠানো হয়েছে। ৩ সদস্যের এই মাল্টি-ডিসিপ্লিনারি দলের নেতৃত্বে রয়েছেন স্বাস্থ্যমন্ত্রকের যুগ্ম-সচিব। বিশেষজ্ঞ এই দলগুলি ওই রাজ্য ও কেন্দ্রশাসিত অঞ্চলগুলিতে কোভিড-১৯ সংক্রমণ হার বৃদ্ধির পিছনে সাম্প্রতিক কারণগুলি খতিয়ে দেখবে। কেন্দ্রের পক্ষ থেকে ওই ৭টি রাজ্য ও কেন্দ্রশাসিত অঞ্চলকে সংক্রমণ শৃঙ্খল ভেঙে ফেলার জন্য দ্রুত আরটিপিসিআর পদ্ধতিতে নমুনা পরীক্ষা বাড়ানোর পরামর্শ দেওয়া হয়েছে।
বিস্তারিত জানার জন্য এই লিঙ্কে ক্লিক করুন –
ওষুধ শিল্পের জন্য উৎপাদন ভিত্তিক উৎসাহদায়ক প্রকল্পে কেন্দ্রীয় মন্ত্রিসভার অনুমোদন
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ওষুধ শিল্পের জন্য উৎপাদন ভিত্তিক উৎসাহদায়ক প্রকল্পের অনুমোদন দিয়েছে। এই প্রকল্পের মেয়াদ ২০২০-২১ অর্থবর্ষ থেকে ২০২৮-২৯ অর্থবর্ষ। এই প্রকল্পের ফলে দেশীয় উৎপাদকরা উপকৃত হবেন, কর্মসংস্থানের সুযোগ তৈরি হবে এবং গ্রাহকরা সস্তায় ওষুধ পাবেন। এই প্রকল্পটি দেশে উন্নতমানের ওষুধ উৎপাদনে উৎসাহ যোগাবে। এর ফলে রপ্তানী বাড়বে। ২০২২-২৩ অর্থবর্ষ থেকে ২০২৭-২৮ অর্থবর্ষ সময়কালে ক্রমবর্ধমান বিক্রির পরিমাণ ২,৯৪,০০০ কোটি টাকা এবং মোট রপ্তানীর পরিমাণ ১,৯৬,০০০ কোটি টাকা হবে বলে ধারণা করা হচ্ছে। এই প্রকল্পের ফলে দক্ষ ও অদক্ষ কর্মীদের কাজের সুযোগ তৈরি হবে। এই শিল্পের সম্প্রসারণে প্রত্যক্ষভাবে ২০ হাজার এবং অপ্রত্যক্ষভাবে ৮০ হাজার কর্মসংস্থান তৈরি হবে। বিভিন্ন অত্যাধুনিক থেরাপি, গবেষণাগারে ব্যবহৃত সরঞ্জাম এবং গুরুত্বপূর্ণ ওষুধগুলি উৎপাদনের জন্য এর ফলে উদ্ভাবনমূলক কাজে উৎসাহ দেওয়া হবে। দেশের নাগরিকদের জন্য অরফ্যান ড্রাগস সহ বিভিন্ন চিকিৎসা সামগ্রী যাতে কম পয়সায় পাওয়া যায় তার সুযোগ তৈরি হবে। এই প্রকল্প চিকিৎসা ক্ষেত্রে ১৫ হাজার কোটি টাকার বিনিয়োগ আকৃষ্ট করবে বলে মনে করা হচ্ছে।
বিস্তারিত জানার জন্য এই লিঙ্কে ক্লিক করুন –
রাজ্য ও কেন্দ্রশাসিত অঞ্চল গুলিতে মিশন ইন্দ্রধনুষ-৩.০ প্রকল্পের কাজ জোরদার করা হচ্ছে
রাজ্য ও কেন্দ্রশাসিত অঞ্চল গুলিতে মিশন ইন্দ্রধনুষ-৩.০ প্রকল্পের কাজ জোরদার করা হচ্ছে। বিশেষত যে সমস্ত এলাকায় গর্ভবতী মহিলা ও শিশুরা রোগ প্রতিরোধ ক্ষমতা অর্জনের জন্য নিয়মিত টিকাদান কর্মসূচির সঙ্গে যুক্ত হতে পারে নি সেইসব এলাকায় এই প্রকল্প রূপায়নে বিশেষ জোর দেওয়া হচ্ছে। এই প্রকল্পে তৃতীয় পর্যায়ের মাধ্যমে শিশু ও গর্ভবতী মহিলাদের জন্য সরকার এই কর্মসূচি গ্রহণ করেছে। যা ২০২১-এর ২২ ফেব্রুয়ারি থেকে ১৫ দিনের জন্য শুরু হয়েছে। কেন্দ্রীয় স্বাস্থ্য ও পরিবারকল্যাণমন্ত্রী ডক্টর হর্ষবর্ধন গত ১৯ ফেব্রুয়ারি এই প্রকল্পে অভিযানের সূচনা করে আবেদন জানান যে, রাজ্য এবং জেলা পর্যায়ে টিকাকরণের সঙ্গে যুক্ত কর্মীরা যেন প্রতিটি বাড়িতে গিয়ে শিশুদের রোগ প্রতিষেধক টিকা দেওয়ার ব্যবস্থা করেন। ইতিমধ্যেই উত্তরপ্রদেশে ২১ ফেব্রুয়ারি এই কর্মসূচির সূচনা করেছেন সে রাজ্যের মুখ্যমন্ত্রী শ্রী যোগী আদিত্যনাথ। অন্যদিকে, ২২ ফেব্রুয়ারি, রাজস্থানের এই অভিযানের সূচনা করেছেন সে রাজ্যের স্বাস্থ্যমন্ত্রী ডক্টর রঘু শর্মা। ওইদিন মধ্যপ্রদেশেও এই অভিযানের সূচনা করেন সেই রাজ্যের স্বাস্থ্যমন্ত্রী ডক্টর প্রভু রাম চৌধুরী। দুটি পর্যায়ে মোট ১৫ দিন এই অভিযান চলবে। এজন্য, ২৯ টি রাজ্য ও কেন্দ্রশাসিত অঞ্চলের ২৫০ টি জেলাকে চিহ্নিত করা হয়েছে। বিশেষত যে সমস্ত এলাকায় পরিযায়ী শ্রমিকরা রয়েছেন।
বিস্তারিত জানার জন্য এই লিঙ্কে ক্লিক করুন –
ডঃ হর্ষবর্ধন ৯টি প্রতিবেশী দেশের সঙ্গে কোভিড-১৯ সংক্রমণ মোকাবিলা সংক্রান্ত সেরা পন্থা-পদ্ধতিগুলি নিয়ে এক কর্মশিবিরে সমাপ্তি ভাষণ দিয়েছেন
বিস্তারিত জানার জন্য এই লিঙ্কে ক্লিক করুন –
প্রধানমন্ত্রী ১০টি প্রতিবেশী রাষ্ট্রের সঙ্গে ‘কোভিড-১৯ সংক্রমণ প্রতিরোধ : অভিজ্ঞতা, সেরা পন্থা-পদ্ধতি ও ভবিষ্যৎ পন্থা প্রণয়ন’ শীর্ষক কর্মশালায় বক্তব্য রেখেছেন; চিকিৎসক ও নার্সদের জন্য বিশেষ ভিসা প্রকল্পের ব্যবস্থা করতে একটি আঞ্চলিক এয়ার অ্যাম্বুলেন্স চুক্তির প্রস্তাব
প্রধানমন্ত্রী শ্রী নরেন্দ্র মোদী আজ ১০টি প্রতিবেশী রাষ্ট্রের স্বাস্থ্য ক্ষেত্রের সঙ্গে যুক্ত বিশেষজ্ঞ ও আধিকারিকদের নিয়ে ‘কোভিড-১৯ ব্যবস্থা : অভিজ্ঞতা, সুঅভ্যাস ও ভবিষ্যৎ পন্থা’ শীর্ষক কর্মশালায় বক্তব্য রেখেছেন। যে ১০টি দেশের প্রতিনিধিরা ভারতীয় বিশেষজ্ঞ ও আধিকারিকদের সঙ্গে এই কর্মশালায় যোগ দিয়েছেন, সেই দেশগুলি হ’ল – আফগানিস্তান, বাংলাদেশ, ভুটান, মালদ্বীপ, মরিশাস, নেপাল, পাকিস্তান, সেশেলস ও শ্রীলঙ্কা। মহামারীর সময় এই দেশগুলি যেভাবে স্বাস্থ্য ব্যবস্থার বিষয়ে নিজেদের মধ্যে সহযোগিতার পরিবেশ গড়ে তুলেছিল, প্রধানমন্ত্রী তার জন্য সংশ্লিষ্ট সকলকে ধন্যবাদ জানিয়েছেন। বিশ্বে সর্বাধিক জনবহুল অঞ্চলে সমন্বিত উদ্যোগে এই চ্যালেঞ্জ মোকাবিলা করা সম্ভব হয়েছে। ওষুধ, পিপিই কিট এবং নমুনা পরীক্ষার সরঞ্জামের মতো বিভিন্ন সম্পদ ভাগ করে নেওয়া এবং মহামারী মোকাবিলায় তাৎক্ষণিক ব্যয়ের কারণে সম্ভাব্য আর্থিক তহবিলের জন্য যেভাবে একটি কোভিড-১৯ আপৎকালীন তহবিল গড়ে তোলা হয়েছিল প্রধানমন্ত্রী সেই বিষয়টি উল্লেখ করেছেন। নমুনা পরীক্ষা, সংক্রমণ নিয়ন্ত্রণ ও চিকিৎসা সংক্রান্ত বর্জ্য পদার্থ ব্যবস্থাপনায় বিভিন্ন রাষ্ট্র নিজেদের মধ্যে ভালো পন্থা-পদ্ধতিগুলি নিয়ে আলোচনা করেছে। শ্রী মোদী বলেছেন, “মহামারী থেকে আমরা সহজযোগিতার এই মূল্যবান ভাবনাটি গড়ে তুলতে পেরেছি। আমাদের মুক্ত চিন্তা এবং অধ্যাবসায়ের ফলে বিশ্বে এই অঞ্চলে মৃত্যুর হার সবচেয়ে কম ছিল, যা প্রশংসার দাবিদার। আজ আমাদের ও সারা বিশ্বের আশা দ্রুত টিকাকরণের সঙ্গে আবর্তিত। এক্ষেত্রেও আমাদের একই রকম সহযোগিতার মানসিকতা অবশ্যই বজায় রাখতে হবে”।
বিস্তারিত জানার জন্য এই লিঙ্কে ক্লিক করুন –
প্রধানমন্ত্রী ১০টি প্রতিবেশী রাষ্ট্রের সঙ্গে ‘কোভিড-১৯ সংক্রমণ প্রতিরোধ : অভিজ্ঞতা, সেরা পন্থা-পদ্ধতি ও ভবিষ্যৎ পন্থা প্রণয়ন’ শীর্ষক কর্মশালায় বক্তব্য রেখেছেন
বিস্তারিত জানার জন্য এই লিঙ্কে ক্লিক করুন –
ডাক্তার হর্ষবর্ধন তৃতীয় ভারত পর্যটন বাজারে'র উদ্বোধনী অনুষ্ঠানে বক্তব্য পেশ করেন
কেন্দ্রীয় স্বাস্থ্য ও পরিবার কল্যাণ মন্ত্রী ডাক্তার হর্ষবর্ধন আজ ভিডিও কনফারেন্সের মাধ্যমে তৃতীয় ভারত পর্যটন বাজারের আনুষ্ঠানিক উদ্বোধন করেন। ফেডারেশন অফ অ্যাসোসিয়েশন ইন ইন্ডিয়া ট্যুরিজম এন্ড হসপিটালিটি এই বাজারের আয়োজক। ডাক্তার হর্ষবর্ধন তাঁর ভাষণে আয়োজকদের ধন্যবাদ জানিয়ে বলেন, বিশ্বের ৬০টি দেশের ২৫০ জন অতিথি ভার্চুয়াল মাধ্যমে এতে অংশ নিয়েছেন। তিনি বলেন এই পর্যটন বাজার এমনই একটা সময় হচ্ছে যখন সারাবিশ্বে কোভিড জনিত অতিমারি পরিস্থিতির কালো মেঘ আকাশ ছেয়ে ফেলেছিল। যদিও বর্তমানে সারা বিশ্বের দেশগুলি স্বাস্থ্য এবং সুরক্ষা বিধি অবলম্বন করে ভ্রমণ শুরু করার বিষয়ে চিন্তা ভাবনা করছে। কোভিড জনিত পরিস্থিতি নিয়ন্ত্রণ করতে কেন্দ্রীয় সরকারের প্রচেষ্টার কথা উল্লেখ করে ডাক্তার হর্ষবর্ধন বলেন, ভারতে বিশ্বে বৃহত্তম টিকাকরণ কর্মসূচি শুরু হয়েছে। ভারত কেবল তার দেশের ৮.৫ মিলিয়ন মানুষকে টিকাকরণ করেনি, অন্যান্য দেশেও ভ্যাকসিনের ডোজ পাঠানো হয়েছে।
বিস্তারিত জানার জন্য এই লিঙ্কে ক্লিক করুন –
শ্রী সন্তোষ কুমার গাঙ্গোয়ার পাঁচটি সর্বভারতীয় সমীক্ষার জন্য প্রশ্নমালা সহ সফটওয়ার অ্যাপ্লিকেশন এবং প্রয়োগ সম্পর্কিত নীতিমালার সূচনা করে বলেছেন, শ্রমিক সংক্রান্ত তথ্য নীতি প্রনয়ণের ক্ষেত্রে অত্যন্ত গুরুত্বপূর্ণ
কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার শ্রম ব্যুরোর পক্ষ থেকে সর্বভারতীয় সমীক্ষা পরিচালনার জন্য আজ প্রশিক্ষক শিক্ষণ কর্মসূচির সূচনা করেছেন। এই উপলক্ষে তিনি পাঁচটি সর্বভারতীয় সমীক্ষার জন্য প্রশ্নমালা সহ সফটওয়ার অ্যাপ্লিকেশন এবং প্রয়োগ সম্পর্কিত নীতিমালার সূচনা করে বলেছেন, শ্রমিক সংক্রান্ত তথ্য নীতি প্রনয়ণের ক্ষেত্রে অত্যন্ত গুরুত্বপূর্ণ ।
বিস্তারিত জানার জন্য এই লিঙ্কে ক্লিক করুন –
পিআইবি-র আঞ্চলিক কার্যালয় থেকে প্রাপ্ত তথ্য –
• কেরালা – রাজ্যে কোভিড-১৯ আক্রান্তের সংখ্যা বৃদ্ধি পাওয়ায় কেন্দ্র আরও একটি মাল্টি-ডিসিপ্লিনারি দল পাঠিয়েছে। এদিকে, রাজ্যের পক্ষ থেকে অতিরিক্ত করোনা টিকা সরবরাহের জন্য কেন্দ্রের আছে আর্জি জানানোর সিদ্ধান্ত নিয়েছে। রাজ্যে মঙ্গলবার ৪,০৩৪ জন আক্রান্ত হওয়ায় মোট সংক্রমিতের সংখ্যা ১০ লক্ষ ৪০ হাজার ছাড়িয়েছে।
• কর্ণাটক – রাজ্যের পক্ষ থেকে জানানো হয়েছে কোভিড-১৯ বিধি যথাযথ ভাবে মেনে চলার জন্য বিবাহ অনুষ্ঠান হলগুলিতে মার্শাল মোতায়েনের সিদ্ধান্ত নিয়েছে। চলতি মাসের শেষ নাগাদ সমস্ত জেলায় ৮০ শতাংশ স্বাস্থ্যকর্মীকে টিকা দেওয়ার লক্ষ্য স্থির হয়েছে।
• তেলেঙ্গানা – রাজ্যে ১ লক্ষ ১১ হাজারের বেশি স্বাস্থ্যকর্মীকে এখনও পর্যন্ত করোনা টিকার দ্বিতীয় ডোজ দেওয়া হয়েছে। এছাড়াও ১ লক্ষ ৯৫ হাজারের বেশি সরকারি ও বেসরকারি স্বাস্থ্যকর্মী টিকার প্রথম ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ৮৮,৯৮৭ জনকে টিকার প্রথম ডোজ দেওয়া হয়েছে। এদিকে, রাজ্যের স্বাস্থ্যমন্ত্রী পার্শ্ববর্তী কয়েকটি রাজ্যে করোনায় আক্রান্তের সংখ্যা বৃদ্ধি পাওয়ায় দপ্তরের উচ্চপদস্থ আধিকারিকদের সঙ্গে পর্যালোচনা বৈঠকে আরটি – পিসিআর পদ্ধতিতে নমুনা পরীক্ষা বাড়ানোর নির্দেশ দিয়েছেন।
• মহারাষ্ট্র – রাজ্যের মুখ্যমন্ত্রী মুম্বাই মহানগর এলাকার পুরকমিশনারের সঙ্গে কোভিড পরিস্থিতি পর্যালোচনা করেছেন। তিনি ওয়াসিম জেলা প্রশাসনকে বড় ধর্মীয় সমাবেশ আয়োজনের ক্ষেত্রে অভিযুক্তদের বিরুদ্ধে কড়া ব্যবস্থা গ্রহণের নির্দেশ দিয়েছেন। হিঙ্গোলি জেলায় মারাঠওয়াড়া অঞ্চলে প্রতিদিন সন্ধে সাতটা থেকে পরদিন সকাল ৭টা পর্যন্ত অনির্দিষ্টকালীন নৈশ্য কারফিউ বলবৎ করা হচ্ছে।
• গুজরাট – রাজ্যে এখনও পর্যন্ত ১ কোটি ১৫ লক্ষের বেশি নমুনা পরীক্ষা হয়েছে। বর্তমানে সুস্পষ্টভাবে করোনায় আক্রান্তের সংখ্যা ১,৭৮৬। মঙ্গলবার আরও ২৯৪ জন আরোগ্যলাভ করায় রাজ্যে সুস্থতার সংখ্যা বেড়ে ২ লক্ষ ৬১ হাজার ছাড়িয়েছে।
• মধ্যপ্রদেশ – রাজ্যে করোনায় আক্রান্তের হার বেড়ে ২.২ শতাংশ হয়েছে। রাজ্য সরকার গত সপ্তাহ থেকে আক্রান্তের সংখ্যা বৃদ্ধি পাওয়ায় নজরদারি ও সচেতনতা মূলক অভিযান আরও নিবিড় করার সিদ্ধান্ত নিয়েছে। পার্শ্ববর্তী রাজ্য মহারাষ্ট্র থেকে আসা ব্যক্তিদের থার্মাল স্কিনিং শুরু হয়েছে। এমনকি মহারাষ্ট্র লাগোয়া রাজ্যের জেলাগুলিকে সতর্ক করে দেওয়া হয়েছে।
• ছত্তিশগড় – রাজ্যে নতুন করে কোভিড-১৯-এ আক্রান্তের ঘটনা বৃদ্ধি পাওয়ায় রাজ্যের বাইরে থেকে আসা সমস্ত ব্যক্তির স্বাস্থ্য পরীক্ষার সিদ্ধান্ত নিয়েছে। রাজ্যে নতুন করে ২৭৪ জন আক্রান্ত হয়েছেন। এখনও পর্যন্ত মারা গেছেন ২,৮০৯ জন। সুস্থ হয়েছেন ৩ লক্ষ ৪ হাজারের বেশি মানুষ।
• গোয়া – রাজ্যে মঙ্গলবার আরও ৪৭৯ জন নতুন করে করোনায় আক্রান্ত হয়েছেন। এখনও পর্যন্ত ৫৩ হাজারের বেশি রোগী সুস্থ হয়েছেন। মারা গেছেন ৭৮৮ জন। রাজ্যে মোট আক্রান্তের সংখ্যা ৫৪,৬৪৮।